### SYDDANSK UNIVERSITET 17. marts 2014

Det Humanistiske Fakultet GS

Notat fra institutledermøde den 25. februar 2014.

Til stede var: dekanen, Steffen Nordahl Lund, Jesper Carlsen, Per Krogh Hansen, Anne Jensen, Lars G. Binderup, Mads Funding, Lisbeth Broegaard Petersen og Gitta Stærmose.

Under punkt 2 deltog Frank Blikker Lundsberg, Birgitte Hee Olesen og Lene Lysholt.

Punkterne behandledes i rækkefølgen 1 -6, 8 og 7.

Ad 1. Godkendelse af notater fra møder den 17. december 2013 og 31. januar 2014.

Ad 31. januar, punkt 2, Institutlederne – ”samarbejde mellem IDK og UCS ..” ændres til ”samarbejde mellem IDK og UC Syddanmark ..”.

Herefter blev begge referater godkendt.

Ad 2. Inspiring Denmark.

Frank Blikker Lundsberg, Birgitte Hee Olesen og Lene Lysholt deltog i mødet.

Der omdeltes materiale om Inspiring Denmark. Herudover blev der orienteret om de muligheder som Inspiring Denmark har for at understøtte forskere og institutioner. Endvidere blev der informeret om allerede eksisterende samarbejder på SDU/OUH.

Dekanen takkede for orienteringen. Inspiring Denmark er velkommen til at kontakte de enkelte institutledere med henblik på uddybning af støttemuligheder og drøftelse af muligt samarbejde.

Ad 3. Æresdoktorer- fortsættelse fra møde den 31. januar 2014.

Dekanen arbejder videre med det stillede forslag. Mulige fremtidige indstillinger blev kort vendt.

Ad 4. Fyens Stiftstidendes Forskerpris 2014.

Forskellige emner blev drøftet. Dekanen har efter mødet godkendt forslag fra Jesper Carlsen. Indstilling er fremsendt til rektor.

Ad 5. Tema: Hum-uddannelser og beskæftigelsessituationen.

Lars G. Binderup skitserede udfordringer på uddannelsesområdet set i lyset af Produktivitetskommissionens rapport, Akkrediteringsinstitutionens og ministerielle udmeldinger i øvrigt.

Institutlederkredsen drøftede elementer og mulige konsekvenser for SDU-Hum, dvs. optag på henholdsvis ”anden humaniora”, småfag, dimensionering, beskæftigelsestal og de studerendes adfærdsregulering.

Der var enighed om at de meget store optag ikke er normalen. Dimensionering har også konsekvenser for ansættelsesfrekvensen.

Der blev nedsat et udvalg bestående af Lars G. Binderup og institutlederne til at gentænke ”samlæsningsmodellen” og sikre brede indgange på BA-niveau.

Ad 6. Introduktion af fakultetet til den nye rektor.

Formen og temaer blev drøftet. Institutlederne melder ind til Gitta Stærmose hvilke forskningsområder/ /temaer/personer der bør indgå i arrangementet. Frist 10. marts.

Ad 7. Eventuelt.

Per Krogh Hansen forhørte til en mulig central lokalebooking (skemalægning) for alle campusser. Der er ikke ændret på vilkårene.

Steffen Nordahl Lund oplyste, at instituttet flere gange har oplevet, at IT-udstyr til nyansatte medarbejdere først er klar 3 uger efter ansættelsesstart. Sagen bringes videre.

Ad 8. Universitetspædagogisk introduktionskursus for nye eksterne lektorer/Dvip.

Institutlederne drøftede hvorvidt kurset bør være obligatorisk for nye eksterne lektorer/Dvip.

Der var enighed om, at tilmelding til kurset kan ske på baggrund af en individuel vurdering foretaget af institutlederen. Deltagere frikøbes for tilstedeværelsestimer (14 timer) og får dækket transport samt overnatning.

Lektor Nina Bonderup Dohn har erklæret sig villig til at varetage den generelle del, 2. modul samt den fakultære del.

Med venlig hilsen

Simon Møberg Torp

dekan